Temeljem članka 30. stavka 1. Zakona o komunalnom gospodarstvu (NARODNE NOVINE br. 68/18, 110/18) te suglasnosti Vijeća Grada Novog Vinodolskog KLASA:\_\_\_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_, od dana \_\_\_\_\_\_\_\_\_\_\_\_\_, Direktor Komunalnog trgovačkog društva IVANJ d.o.o. donio je

**IZMJENU I DOPUNU**

**OPĆIH UVJETA**

**usluge pakiranja na uređenim javnim površinama**

Članak 1.

U Općim uvjetima usluge parkiranja na uređenim javnim površinama (Službene novine Primorsko-goranske županije br. 17/19) u članku 4. stavak 1. dodaje se iza druge alineje nova alineja koja glasi:

„-tjedna povlaštena parkirna karta, odnosno karta pod povoljnijim uvjetima“.

Članak 2.

U članku 5. stavak 6. mijenja se na način da sada glasi:

„Kupnja dnevne, mjesečne povlaštene parkirne karte i tjedne povlaštene parkirne karte za otvorena i zatvorena javna parkirališta može se ostvariti na blagajni i prodajnim mjestima Isporučitelja usluge i njegovih partnera.“

Članak 3.

U članku 6. dodaje se stavak 5. koji glasi:

„Parkiranje vozila na javnom parkiralištu Obala Petra Krešimira IV. ograničeno je na vrijeme od 12 sati, osim za vozila s povlaštenom parkirnom kartom ili rezerviranim parkirališnim mjestima.“

Članak 4.

U članku 9. stavak 2. mijenja se na način da sada glasi:

„Korisnik javnog parkirališta s naplatom koji koristi javno parkiralište prema ugovoru o parkiranju dužan je platiti dnevnu kartu u roku od osam (8) dana od dana izdavanja dnevne karte. Ukoliko u tom roku to ne učini, Isporučitelj usluge će na kućnu adresu korisnika dostaviti račun koji je isti dužan platiti po dospijeću a ukoliko Isporučitelj nema dovoljno podataka za kreiranje računa isti se Korisniku neće dostaviti te će Isporučitelj poduzeti sve dopuštene pravne radnje radi naplate iste. “

Članak 5.

U članku 12. stavak 1. dodaje se iza treće alineje nova alineja koja glasi:

„4. ne koristi važeću parkirnu kartu“.

Članak 6.

Članak 16. mijenja se na način da sada glasi:

„Povlaštene mjesečne parkirne karte izdaju se isključivo pod uvjetom da je izdavanje mjesečne povlaštene parkirne karte zatraženo i dobiveno prije izdavanja dnevne parkirne karte.

Iznimno od navedenoga, ukoliko je izdavanje mjesečne povlaštene parkirne karte zatraženo u roku od jednoga dana nakon izdavanja dnevne parkirne karte, istu je moguće zamijeniti za mjesečnu povlaštenu parkirnu kartu uz odobrenje Isporučitelja usluge.

Pravo na povlaštenu mjesečnu parkirnu kartu u periodu od 01.10. do 31.05. imaju sve pravne osobe i fizičke osobe.

Pravo na povlaštenu mjesečnu parkirnu kartu u periodu od 01.06. do 30.09. imaju:

1. fizičke osobe koje imaju prebivalište u zoni naplate parkiranja – jedna povlaštena parkirna karta,

2. fizičke osobe koje su registrirane za obavljanje poslovne djelatnosti u zoni naplate parkiranja – jedna povlaštena parkirna karta,

3. fizičke osobe koje su zaposlene u zoni naplate parkiranja – jedna povlaštena parkirna karta,

4. fizičke osobe koje obavlja djelatnost pružanja ugostiteljske usluge u domaćinstvu – iznajmljivanje soba, apartmana, kuća za odmor u domaćinstvu i kampova u domaćinstvu na području na kojem se obavlja naplata parkiranja – najviše do četiri povlaštene karte za potrebe obavljanja usluga,

5. pravne osobe i fizičke osobe koje obavljaju djelatnost pružanja usluga u ugostiteljstvu – hoteli, pansioni, kampovi i drugi ugostiteljski objekti za smještaj na području na kojem se obavlja naplata parkiranja ovisno o raspoloživim kapacitetima, o čemu odlučuje Isporučitelj usluge,

6. pravne osobe koja posluje u zoni naplate parkiranja – jedna povlaštena karta,

7. fizičke osobe koja je vlasnik nekretnine, kuće za odmor u zoni naplate parkiranja – jedna povlaštena parkirna karta.

Ukoliko neka osoba ispunjava više kriterija za izdavanje povlaštene parkirne karte za jedno vozilo (po njegovom odabiru) primijenit će se jeftiniji kriterij, a za ostala vozila skuplji kriterij.“

Članak 7.

Iza članka 16. dodaje se članak 17. koji glasi:

„Tjedne povlaštene parkirne karte izdaju se isključivo pod uvjetom da je izdavanje tjedne povlaštene parkirne karte zatraženo i dobiveno prije izdavanja dnevne parkirne karte.

Pravo na tjednu povlaštenu parkirnu kartu u periodu od 01.06. do 30.09. imaju:

1. fizičke osobe koje obavlja djelatnost pružanja ugostiteljske usluge u domaćinstvu – iznajmljivanje soba, apartmana, kuća za odmor u domaćinstvu i kampova u domaćinstvu na području na kojem se obavlja naplata parkiranja – četiri povlaštena parkirna karta,

2. pravne osobe i fizičke osobe koje obavljaju djelatnost pružanja usluga u ugostiteljstvu – hoteli, pansioni, kampovi i drugi ugostiteljski objekti za smještaj na području na kojem se obavlja naplata parkiranja ovisno o raspoloživim kapacitetima, o čemu odlučuje Isporučitelj usluge.“

Članak 8.

Članak 18. mijenja se na način da sada glasi:

„Uvjeti za ostvarivanje prava na povlaštenu mjesečnu parkirnu kartu iz članka 16. ovih Općih uvjeta i uvjeti za ostvarivanje prava na tjednu povlaštenu parkirnu kartu iz članka 17. ovih Općih uvjeta dokazuju se na sljedeći način:

1. fizička osoba koja ima prebivalište u zoni naplate parkiranja ako:

-ima prijavljeno prebivalište na području na kojem se obavlja naplata parkiranja, što dokazuje osobnom iskaznicom ili uvjerenjem MUP-a RH o adresi stanovanja

-ima vozilo registrirano na svoje ime, što dokazuje valjanom prometnom dozvolom i osobnom iskaznicom ili ga koristi temeljem ugovora o leasingu, što dokazuje ugovorom i prometnom dozvolom, ili ga koristi kao zaposlenik temeljem odluke tvrtke koja je vlasnik vozila

2. fizička osoba (obrtnik) koja je registrirana za obavljanje poslovne djelatnosti u zoni naplate parkiranja i pravna osoba koja posluje u zoni naplate parkiranja ako:

-koristi poslovni prostor na području na kojem se obavlja naplata parkiranja, što dokazuje ugovorom o zakupu, odnosno izvatkom iz zemljišnih knjiga o vlasništvu poslovnog prostora i izvodom iz obrtnog, odnosno sudskog registra

-ima vozilo registrirano na ime pravne osobe čije je sjedište registrirano na području zone naplate parkiranja, što dokazuje valjanom prometnom dozvolom (za pravne osobe)

-ima vozilo registrirano na svoje ime što dokazuje valjanom prometnom dozvolom ili ga koristi temeljem ugovora o leasingu, što dokazuje ugovorom i prometnom dozvolom

3. fizička osoba koja je zaposlena u zoni naplate parkiranja mora dostaviti:

-potvrdu o podacima evidentiranim u matičnoj evidenciji Zavoda ili elektronički zapis ili potvrdu poslodavca da je zaposlena kod obrtnika ili u pravnoj osobi sa sjedištem u zoni naplate parkiranja ili koja obavlja djelatnost u zoni naplate

-ima vozilo registrirano na svoje ime ili na ime osobe s kojom živi u zajedničkom kućanstvu, što dokazuje valjanom prometnom dozvolom i osobnim iskaznicama (svojom i vlasnika vozila), ili ga koristi temeljem ugovora o leasingu, što dokazuje ugovorom i prometnom dozvolom, ili ga koristi kao zaposlenik temeljem odluke tvrtke koja je vlasnik vozila

4. fizička ili pravna osoba koja obavlja djelatnost pružanja ugostiteljskih usluga u domaćinstvu- iznajmljivanja soba, apartmana, kuća za odmor u domaćinstvu, kampova, a za potrebe korisnika njihovih usluga mora dostaviti:

-važeće rješenje o obavljanju i kategorizaciji djelatnosti / usluge sa sjedištem u zoni naplate

-prijavu turista, odnosno vlasnika vozila Turističkoj zajednici Grada Novog Vinodolskog i potvrdu o uplati boravišne pristojbe ili dokaz o prijavi putem usluge e-visitor.

-dokaz o vlasništvu vozila i registarsku oznaku vozila prijavljenog turista

5. fizička osoba - vlasnik objekta obiteljske kuće za odmor u zoni naplate ako:

-posjeduje nekretninu u zoni naplate što dokazuje izvatkom iz zemljišnih knjiga o vlasništvu predmetnog objekta

-ima vozilo registrirano na svoje ime, što dokazuje valjanom prometnom dozvolom i osobnom iskaznicom ili ga koristi temeljem ugovora o leasingu, što dokazuje ugovorom i prometnom dozvolom

-ima potvrdu Turističke zajednice Grada Novog Vinodolskog o plaćenoj boravišnoj pristojbi te potvrdu Porezne uprave o plaćenom porezu na kuće za odmor.“

Članak 9.

U članku 19. stavak 2. mijenja se na način da sada glasi:

„Korisnik povlaštene parkirne karte može i za vrijeme njenog korištenja izvršiti promjenu registracije vozila za koju je izdana ukoliko to dokaže potrebnom dokumentacijom, a korisnik povlaštene parkirne karte iz članka 16. stavak 4. točka 7. promjenu registarske oznake može izvršiti maksimalno u dva navrata tijekom vremena važenja karte.“

U članku 19. stavak 6. mijenja se na način da sada glasi:

„Isporučitelj usluge određuje kvote mjesečnih i tjednih povlaštenih parkirnih karata.“

Članak 10.

U članku 19. iza stavka 1. dodaje se stavak koji glasi:

„Iznimno od navedenog u prethodnom stavku, naknada za parkiranje vozila s invaliditetom, plaća se na javnom parkiralištu CENTAR ŠKOLA i to isključivo u razdoblju kada je ulaz, odnosno izlaz s parkirališta reguliran naplatom putem automatske naplatne blagajne, odnosno kada tehnički uvjeti ne omogućavaju drugačije“.

Članak 11.

U članku 24. u stavka 1. mijenja se treća alineja koja sada glasi:

„-od 01.10. do 31.05. ne naplaćuje se korištenje parkirališta za parkirališta: SLAVUJ, ULICA ANDRIJE ŠERMANA, ULICA STJEPANA MAŽURANIĆA, MEL i RIBARSKA OBALA (KLENOVICA), BOČAK, ZAGREBAČKA ULICA“

Članak 12.

Članak 25. mijenja se i sada glasi:

„Isti parkirni automat zbog specifičnosti lokacije koriste parkirališta TRŽNICA, RASADNIK I LOKVICA.“

Članak 13.

Ostale odredbe Općih uvjeta ostaju na snazi neizmjenjene.

Članak 14.

Ove Izmjene i dopune Općih uvjeta stupaju na snagu osmog dana od dana objave u Službenim novinama Primorsko-goranske županije.

Ove će se Izmjene i dopune Općih uvjeta objaviti na oglasnoj ploči i mrežnim stranicama Isporučitelja usluge.

KLASA: 363-0

URBROJ:

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_

Komunalno trgovačko društvo IVANJ d.o.o.

Direktor

Alen Bruketa, ing.građ.

**OBRAZLOŽENJE**

**uz prijedlog Izmjene i dopune Općih uvjeta usluge pakiranja na uređenim javnim površinama**

Sukladno odredbama članka 30. Zakona o komunalnom gospodarstvu („NARODNE NOVINE“ broj 68/18, 110/18, u daljnjem tekstu: Zakon), Isporučitelj komunalne usluge (čl. 29. Zakona - pravna ili fizička osoba odnosno vlastiti pogon koji obavlja komunalnu djelatnost) koji obavlja uslužnu komunalnu djelatnost u svrhu obavljanja te djelatnosti u skladu s Zakonom i propisima donesenim na temelju Zakona te u skladu s posebnim propisima donosi Opće uvjete isporuke komunalne usluge, kojih se Isporučitelj komunalne usluge dužan pridržavati.

Člankom 24. Zakona propisano je da usluga parkiranja na uređenim javnim površinama predstavlja uslužnu komunalnu djelatnost te je stoga za istu potrebno donijeti Opće uvjete.

Članak 30. st. 2. Zakona propisuje da Opće uvjete isporuke donosi Isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Obzirom na da je predviđene izmjene i dopune Odluke o općim uvjetima organizacije, naplate i kontrole parkiranja na javnim parkiralištima (SN PGŽ 17/19, u daljnjem tekstu Odluka), sukladno tome predlaže se donošenje izmjene i dopune Općih uvjeta usluge parkiranja na uređenim javnim površinama (SN PGŽ 17/19) radi usklađenja s predloženim izmjenama i dopunama Odluke.

Isporučitelj komunalne usluge, u provedbi Zakona, postupa u skladu s načelima na kojima se temelji komunalno gospodarstvo. Između ostalog, dužan je poštivati i načelo javnosti koje ga obvezuje da korisnicima komunalne usluge omogući sudjelovanje u donošenju odluka u komunalnom gospodarstvu. Također, odredbom članka 11. Zakona o pravu na pristup informacijama („NARODNE NOVINE“ broj 25/13, 85/15) propisano je da su pravne osobe s javnim ovlastima dužne provoditi savjetovanje sa zainteresiranom javnošću pri donošenju dokumenata kada se njima utječe na interese građana i pravnih osoba.

Stoga, Komunalno trgovačko društvo IVANJ d.o.o. prije pribavljanja prethodne suglasnosti predstavničkog tijela Grada Novog Vinodolskog, provesti će savjetovanje sa zainteresiranom javnošću na prijedlog Općih uvjeta usluge pakiranja na uređenim javnim površinama i u javnim garažama.

Slijedom naprijed navedenog, objavljujemo prijedlog izmjene i dopune Općih uvjeta te pozivamo zainteresiranu javnost da svoje prijedloge, mišljenja i primjedbe o istome dostave u razdoblju od 26.4. do 6.5.2022.g. (10 dana) iz razloga nužnosti donošenja Općih uvjeta radi početka turističke sezone, putem Obrasca za sudjelovanje u postupku savjetovanja s javnošću koji je objavljen uz prijedlog Izmjene i dopune Općih uvjeta usluge pakiranja na uređenim javnim površinama.